**Ministerul Mediului, Apelor si Padurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

 Nr. 698/309/05.04.2021

**DECIZIA ETAPEI DE ÎNCADRARE**

**Nr. 99 din 05.04.2021**

Ca urmare a solicitării de emitere a acordului de mediu adresate de **S.C. HB POTLOGI S.R.L.**,cu sediul în comuna Potlogi, sat Potlogi, str. Constantin Brancoveanu, nr. 63A, judetul Dambovita, înregistrată la Agenția pentru Protecția Mediului (APM) Dâmbovița cu nr. 698 din 15.01.2021, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de Urgență a Guvernului nr. **57/2007** privind regimul ariilor naturale protejate, conservarea habitatelor naturale, a florei și faunei sălbatice aprobată cu modificări și completări prin Legea nr. 49/2011, cu modificările și completările ulterioare,

 **APM Dâmbovița decide**, ca urmare a consultărilor desfășurate în cadrul şedinţei Comisiei de Analiză Tehnică din data de ***09.03.2021***, că proiectul**”*Realizare balastiera cu redarea terenului in circuitul agricol, perimetrul Potlogi-Terasa, comuna Potlogi, judetul Dambovita”***, propus a fi amplasat în comuna Potlogi, sat Potlogi, județul Dâmbovița,

* ***se supune evaluării impactului asupra mediului;***
* ***nu se supune evaluării adecvate;***
* ***nu se supune evaluării impactului asupra corpurilor de apă;***

**Justificarea prezentei decizii**:

**I. Motivele pe baza cărora s-a stabilit necesitatea efectuarii evaluării impcatului asupra mediului** sunt următoarele:

a) proiectul se încadrează în prevederile Legii nr. 292/2018, Anexa nr 2, pct. 2, lit. a: *,,cariere, exploatari miniere de suprafata si de extractie a turbei, altele decat cele prevazute in anexa nr. 1”*;

b) s-a realizat consultarea membrilor CAT în şedinţa din data de ***09.03.2021***, la sediul APM Dâmboviţa si s-a stabilit continuarea procedurii cu evaluarea impactului asupra mediului;

c) impactul realizării proiectului asupra factorilor de mediu va fi evaluat prin elaborarea Raportului la studiul de impact asupra mediului;

d) in urma mediatizării depunerii solicitării si a anunțului privind decizia etapei de încadrare nu au fost înregistrate observații, opinii sau sesizări din partea publicului, privind decizia etapei de încadrare.

**II. Motivele pe baza cărora s-a stabilit neefectuarea evaluării adecvate sunt următoarele**:

* terenul pe care se va realiza investiția este amplasat în comuna Potlogi, Perimetrul Potlogi Tersa, județul Dâmbovița; nu este amplasat intr-o arie naturala protejata de interes național sau comunitar;
* proiectul propus **nu intră** sub incidenţa art. 28 din Ordonanţa de Urgenţă a Guvernului nr. **57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

- Conform procesului verbal nr. 141/AMM/15.03.2021 intocmit de Comisia de Analiza Tehnica a ABA Arges Vedea Pitesti, pentru investitie **nu este necesara intocmire SEICA** avand in vedere ca nu interactioneaza cu nici un corp de apa de suprafata delimitat in actualul Plan de management, fiind situat la cca 700 m de mal stang rau Arges si de ROSPA0161 si ROSCI0106- Lunca Mijlocie a Argesului. Freaticul ROAG05 atribuit in zona este evaluat cu stare slaba dpdv calitativ si buna cantitativ si detine referat de expertiza hidrogeologica cu nr. 125/17.02.2021 in care se precizeaza ca nivelul hidrostatic este variabil, se accepta cota de 125,50 mdMN cu conditia mentionata in referat, iar pe perioada de executie se vor lua masurile necesare pentru evitarea poluarii acviferului freatic cu substante potential poluante. Au fost executate doua foraje in zona perimetrului cu h=18 m.

**1. Caracteristicile proiectului**

 **a) Mărimea proiectului**

# Amplasamentul pe care urmeaza sa se realizeze investitia este situat pe teritoriul comunei Potlogi, judetul Dambovita, in zona de terasa a raului Arges, mal stang, la cca 2,70 km aval de podul de pe drumul judetean DJ 711 Corbii Mari – Potlogi si la cca 700,0 m nord-est de malul stang al raului Arges.

Suprafata perimetrului pe care se vor desfasura lucrarile de exploatare a agregatelor minerale (nisip si pietris), cu redarea terenului in circuitul agricol este de 34.000 mp (3,40 ha), din suprafata totala de 42.600 mp (4,26 ha).

In cadrul perimetrului Potlogi - Terasa, comuna Potlogi, judetul Dâmbovita, se prelimina ca, in perioada 2021 – 2022, sa fie exploatat un volum de nisip si pietris de 141.690 mc, de pe suprafata de 34.000 mp (3,40 ha).

Adancimea de exploatare a agregatelor minerale utile a fost stabilita pana la cota +125,50 mdMN, la 1,0 m deasupra nivelul hidrostatic (cota +124,50 mdMN).

dupa exploatarea agregatelor minerale din cadrul perimetrului Potlogi - Terasa, comuna Potlogi, judetul Dâmbovita, in zona excavata se vor executa lucrari de umplutura si compactare a materialului la gradul de compactare similar terenului inconjurator, iar terenul va fi redat in circuitul agricol.

Accesul in zona

Accesul in zona se realizeaza din drumul judetean DJ 711 Potlogi - Corbii Mari, pana la cca 500 m vest de localitatea Potlogi si in continuare pe drumul comunal DE638 si drumul de exploatare amenajat, pe o distanta de cca. 1,5 km.

Terenul proprietate particulara, ce apartine S.C. HB POTLOGI S.R.L., are suprafata totala: *s =* 42.600 mp (4,26 ha), din care:

- suprafata exploatabila: *S = 34.000 mp (3,40 ha).*

- suprafata zonei de protectie a vecinatatilor (pilieri de protectie drumuri de exploatare, terenuri particulare, linia electrica lea 20 kv) : *S = 8.600 mp (0,86 ha).*

*1. Coordonatele, in sistem Stereografic 1970, care delimiteaza terenul cu suprafata totala de 42.600 mp (4,26 ha) (inclusiv pilierii de protectie), sunt urmatoarele:*

|  |  |  |
| --- | --- | --- |
| Nr. pct. | X | Y |
| 1 | 338.015,0 | 546.566,0 |
| 2 | 337.890,0 | 547.187,0 |
| 3 | 337.826,0 | 547.169,0 |
| 4 | 337.951,0 | 546.544,0 |
| Suprafata: S = 42.600 mp (4,26 ha) |

*2. Coordonatele care delimiteaza perimetrul de exploatare Potlogi - Terasa, judetul Dambovita, cu suprafata de 34.000 mp, (sistem Stereografic 1970), sunt:*

|  |  |  |
| --- | --- | --- |
| Nr. pct. | X | Y |
| a | 337.990,0 | 546.667,0 |
| b | 337.887,0 | 547.179,0 |
| c | 337.832,0 | 547.163,0 |
| d | 337.954,0 | 546.553,0 |
| e | 337.980,0 | 546.561,0 |
| Suprafata: S = 34.000 mp (3,40 ha) |

Perimetrul propus pentru realizarea lucrarilor de exploatare a agregatelor minerale Potlogi - Terasa, are forma poligonala, cu lungimea medie de 635,0 m si latimea de 67,0 m, iar cota terenului natural variaza intre 130,20 m si 131,87 m.

Nivelul hidrostatic mediu al apei freatice este situat la cota 124,50 m.

***Caracterizarea zonei de exploatare***

Zona propusa pentru exploatare a agregatelor minerale are urmatoarele caracteristici:

- Suprafata totala a perimetrului administrat pentru exploatare: S =42.600 mp;

- Suprafata perimetrului prevazut pentru exploatare: S =34.000 mp;

- Suprafata pilieri de siguranta si protectie: S =8.600 mp;

- Lungimea medie a perimetrului de exploatare: L =596 m;

- Latimea medie a perimetrului de exploatare: l = 57 m;

- Adancimea medie de exploatare util: h = 4,80 m;

- Cota exploatare superioara cota +130,20 mdMN - cota +131,87 mdMN;

- Nivel hidrostatic: cota +124,50 mdMN;

- Adancimea de excavare, la 1,0 m deasupra nivelul hidrostatic: cota +125,50 mdMN;

- Sectiunea de excavare trapezoidala, panta taluze: 1:1

- Volum total exploatabil: V = 170.090mc

 din care:

- Volum coperta: V = 28.400 mc

- Volum util: V = 141.690 mc.

pentru protectia terenurilor situate in partea nord si in partea de sud ale perimetrului de exploatare, s-au prevazut pilieri de protectie, cu latimea de 7,0 m, iar pentru protectia drumurile de exploatare, s-au prevazut pilieri de protectie, cu latimea de 5,0 m.

pentru protectia liniei electrice LEA 20 kv, situata in partea de nord-vest a perimetrului de explotare, s-a prevazut un pilier de protectie, cu latimea de 12,0 m fata de axul liniei.

Principalele operatii care compun fluxul tehnologic de extractie si valorificare ale agregatelor minerale sunt urmatoarele :

- lucrari de deschidere si pregatire ;

- depozitarea materialului steril ;

- lucrari de exploatare a nisipurilor si pietrisurilor;

- transportul de la locul de exploatare la statia de sortare-spalare/beneficiari;

- lucrari pentru refacerea mediului.

1. Lucrari de deschidere si pregatire:

Atacarea primei fasii se va face dintr-o transee de atac de forma dreptunghiulara. Pe masura inaintarii frontului de excavare, se va amenaja si drumul de acces spre celelalte fasii de extractie in care se va exploata resursa minerala.

Lucrarile de deschidere constau in amenajarea si intretinerea drumurilor tehnologice de exploatare din zona frontului de lucru si a drumului de exploatare existent pana la statia de prelucrare, in lungime de 600 m.

Pentru exploatarea agregatelor minerale, sunt necesare si lucrari de descopertare, în vederea eliminarii depozitelor acoperitoare, cu grosimea medie de 1,00 m, care apar pe toata suprafata perimetrului de exploatare.

Operatiunile de îndepartare a solului vegetal si a depozitelor acoperitoare se executa cu excavatorul cu cupa, in fasii succesive si echivalente celor de exploatare, care vor avea un avans de cel putin 10 – 15 m fata de frontul de exploatare.

2. Depozitarea materialului steril:

Tehnologia de haldare a sterilului va tine cont de limitele resurselor si solutia aleasa pentru reconstructia ecologica, materialul rezultat din decopertare urmand a fi depozitat in halde marginale si interioare.

Materialul steril rezultat din lucrarile de descopertare si din intercalatiile existente in masa agregatelor naturale de rau, va fi transportat si depozitat in locuri special amenajate.

Mateialul va fi haldat temporar in extremitatea estica a perimerului, care vor ramane insitu, pentru a asigura reconstructia ecologica.

Acesta va fi utilizat la umplerea excavatiilor si refacerea ecologica a terenului excavat.

Pentru perioada 2021 - 2022, se prevede descopertarea unui volum de 28.400 mc masa miniera sterila si sol vegetal.

3. Lucrari de exploatare a resurselor minerale:

Dupa indepartarea prealabila a solului vegetal si a copertei, in grosime medie de 1,00 m, se trece la excavarea nisipului si pietrisului, care se realizeaza intr-o singura treapta de exploatare, de cca. 4,80 m, la 1,0 m deasupra nivelul hidrostatic (cota +124,50 mdMN).

Excavarea se realizeaza în regim uscat, cu ajutorul excavatorului cu cupa inversa, cu capacitatea cupei de 1,2 mc, sau cu un excavator cu cupa de 1,50 mc, in functie de situatia din teren si de necesarul de material.

Exploatarea va consta în extractia agregatelor minerale naturale în camp continuu, în fasii paralele si succesive.

Latimea fasiilor va fi cuprinsa între 3,0 – 5,0 m, in functie de lungimea bratului excavatorului, iar lungimea lor va fi cuprinsa între 30,0 m si maxim 50,0 m.

Sensul de avansare a frontului în cadrul fasiei va fi pe directie NE - SV, iar a feliilor, pe directie SE - NV.

Unghiul de taluz, în frontul de exploatare, va fi de 1 : 1, cu mentinerea permanenta, la nivelul solului, a unei berme de minim 5,0 m.

Exploatarea zacamantului se va limita cu strictete la conturul rezervelor determinate, deoarece acestea au fost stabilite pastrandu–se pilierii de protectie pentru drumurile de exploatare, a terenurilor agricole înconjuratoare si a raului Ialomita.

# 4. Transportul tehnologic:

Agregatele minerale naturale extrase (balast) sunt transportate de la frontul de extractie la statia de sortare – spalare sau la diversi beneficiari, cu autobasculante de 18 mc.

# Dupa finalizarea lucrarilor de exploatare a nisipului si pietrisului din perimetrul Potlogi - Terasa, judetul Dambovita, se vor executa urmatoarele lucrari de reconstructie ecologica a terenului:

- reconstructia vetrei excavatiei si a zonei inconjuratoare, atat prin umplere, nivelare, compactare, pentru a fi aduse, pe cat posibil, la acelasi aspect peisagistic, cat si prin repunerea paturii superficiale de sol in pozitia initiala, pentru regenerarea acestuia;

- profilarea taluzelor, cu panta 1:3, pentru mentinerea echilibrului versantilor, astfel incat sa favorizeze acumularea paturii fertile de sol si evitarea antrenarii acestuia de catre apele de siroire;

- nivelarea terenului (vatra exploatarii);

- executarea lucrarilor de umplutura si compactare a materialului la gradul de compactare similar terenului inconjurator;

- imprastierea solului vegetal care a fost depozitat in apropierea perimetrului, dupa descopertarea terenului;

- lucrari de inierbare pe taluzuri;

- introducerea terenului in circuitul agricol.

**b) Cumularea cu alte proiecte**

In zona nu exista o alta propunere de proiect de investiție.

**c) Utilizarea resurselor naturale**.

 Pentru realizarea obiectivului de investiție se vor exploata resursele de agregate minerale, cu respectarea legislației in vigoare.

**d) Producția de deșeuri**

Se estimează producerea de deșeuri menajere si resturi de conductori electrici in cantități reduse.

**e) Emisii poluante, inclusiv zgomotul si alte surse de disconfort**

In perioada de execuție a proiectului si in perioada de funcționare:

 - emisiile in atmosfera se vor încadra in limitele legale in vigoare privind protecția atmosferei;

 - nivelul de zgomot produs in timpul lucrărilor de execuție si in timpul funcționarii se va încadra in limitele O.M.S. nr. 119/2014, conform SR 10009/2017 – C91/2020 - Acustica, nedepășind valoarea de 65 dB(A), înregistrata la limita amplasamentului;

**f) Riscul de accident, ținându-se seama in special de substanțele si tehnologiile utilizate**

Riscul de producere a accidentelor este redus si va fi evitat prin respectarea întocmai a tehnologiei de lucru si a caietului de sarcini.

**2. Localizarea proiectului**

**2.1. Utilizarea existenta a terenului**

 Terenul pe care se va realiza proiectul este in proprietatea titularului – situat în comuna Potlogi, județul Dâmbovița.

**2.2. Relativa abundenta a resurselor din zona**

 Se vor exploata resursele de agregate minerale după obținerea actelor de reglementare si a autorizației de construire conform prevederilor legale in vigoare.

**2.3.Capacitatea de absorbție a mediului**

 a) zone umede: cca 700 m de raul Arges;

 b) zone costiere: nu este cazul;

 c) zone montane si împădurite: nu este cazul;

 d) parcurile si rezervațiile naturale prin legislația in vigoare: nu este cazul;

 e) arii clasificate ca zone protejate prin legislația in vigoare: nu este cazul;

 f) zone de protecție speciala conform O.U.G. nr. 57/2007 cu modificările si completările ulterioare, arii naturale protejate, zone de protecție sanitara si hidrogeologica: nu este cazul;

 g) arie in care standardele de calitate a mediului stabilite de legislație au fost deja depășite: nu este cazul;

 h) arii dens populate: nu este cazul;

 i) peisaj cu semnificație istorica, culturala si arheologica: nu este cazul;

**3. Caracteristicile impactului potențial**

 a) Extinderea impactului: se va limita la zona in care este amplasat proiectul;

 b) Natura transfrontiera a impactului: nu este cazul;

 c) Mărimea si complexitatea impactului: vor fi reduse in limite admisibile;

 d) Probabilitatea impactului este in limite admisibile;

 e) Durata, frecventa si reversibilitatea impactului: nu este cazul.

Prezenta decizie poate fi contestată în conformitate cu prevederile Hotărârii Guvernului nr. [445/2009](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00123818.htm) şi ale Legii contenciosului administrativ nr. [554/2004](file:///C%3A%5CDocuments%20and%20Settings%5CAdministrator%5CSintact%202.0%5Ccache%5CLegislatie%5Ctemp%5C00079384.htm), cu modificările şi completările ulterioare.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

**Laura Gabriela BRICEAG**

|  |  |
| --- | --- |
| **Șef Serviciu A.A.A.,**  Maria **Morcoașe**  |  **Intocmit,** consilier A.A.A., Florian **Stăncescu**  |
| **Șef Serviciu C.F.M.,**  Cornelia **Vlaicu**   |    consilier C.F.M., Cornelia Vlaicu |
|  |  |